19 мамыр. Туған күн иелері
DATE: 08:05, 19 Мамыр 2022 | GMT +5
TITLE: 19 мамыр. Туған күн иелері
URL: https://kaz.inform.kz/news/19-mamyr-tugan-kun-ieleri_a3932798/
META: DATE: 08:05, 19 Мамыр 2022 | GMT +5
TOTAL WORDS: 526
AUTHOR(S):
TEXT: ЕСІМДЕР. 59 жыл бұрын Қазақстан Республикасының мемлекет қайраткері Алик Серікұлы АЙДАРБАЕВ дүниеге келді. Алматы облысында туған. Ленин атындағы Қазақ политехникалық институтын бітірген. 1985 жылдан бері мұнайгаз саласында жұмыс істейді. Мұнайгаз өндірісінде кәсіби дамудың барлық сатыларынан өтті, аға геолог, кейіннен технолог, мұнай және газ өндіру шебері, «Маңғышлақмұнай» ӨБ «Жетібаймұнай» МГӨБ мұнай және газ өндіру цехы бастығының орынбасары қызметтерін атқарды. Әртүрлі жылдарда «ОңтүстікҚазмұнайГаз» өндірістік бірлестігінде басшылық қызметтер атқарды. «Торғай Петролеум» және «Маңғыстаумұнайгаз» АҚ бас директоры қызметтерін атқарды. 2011 жылдың сәуірінен «ҚазМұнайГаз» Ұлттық компаниясы» АҚ барлау және өндіру жөніндегі басқарушы директоры. 2011 жылдың мамырында Директорлар кеңесінің кезектен тыс отырысында Директорлар кеңесінің төрағасы болып сайланды. 2011 жылдың желтоқсанында ҚМГ БӨ бас директоры болып жұмыс жасады. 2013-2017 жылдары Маңғыстау облысының әкімі, 2018 жылы «Самұрық-қазына» ҰӘҚ басқарма төрағасының орынбасары болды. 2018-2022 жылдары «ҚазМұнайГаз» Ұлттық компаниясы» АҚ басқарма төрағасы. «Құрмет», «Парасат» ордендерімен марапатталған. 58 жыл бұрын Қазақстан Республикасының саяси қайраткері Бейбіт Бәкірұлы АТАМҚҰЛОВ дүниеге келді. Алматы облысында туған. инженерметаллург мамандығы бойынша Қазақ политехникалық институтын, сондай-ақ, экономист мамандығы бойынша санктпетербург мемлекеттік экономика және қаржы университетін тәмамдаған. Экономика ғылымдарының кандидаты. 1 класты кеңесші дипломатиялық дәрежесі бар. Еңбек қызметін 1985 жылы Норильск таукен металлургия комбинатының мыс байыту зауытында бастаған. Калинин атындағы Шымкент қорғасын зауытында жұмыс істеді, онда балқытушы, ауысым шебері, бригадирден бастап жетекші инженерге дейінгі жолдан өтті. 1991 жылдан - ҚР Сыртқы экономикалық байланыстар министрлігі «Қазметаллэкспорт» Қазақстандық республикалық сыртқы экономикалық байланыстар кәсіпорнының «Черметэкспорт» компаниясының бас маманы, директоры. 1993 жылдан ҚР Сыртқы экономикалық байланыстар министрлігі «Қазақстан сауда» МСК бас директорының бірінші орынбасары. 1995 жылдан «Қарметкомбинат» МАҚ бас директорының бірінші орынбасары. 1996 жылдан «рахатметаллс» компаниясының бас директоры, «AIG» қазақстандық сақтандыру компаниясы директорлар кеңесі төрағасының орынбасары. 2002 жылдан «Рахат» МК Директорлар кеңесінің төрағасы. 2006 жылы Қазақстан Республикасының Ресей Федерациясындағы Елшілігінің кеңесшісі. 2006 жылдан - Қазақстан Республикасының Ресей Федерациясындағы Елшілігінің кеңесші-елшісі. 2007 жылдан Қазақстан Республикасының Иран Ислам Республикасындағы Елшілігінің кеңесші-елшісі. 2008 жылдан Қазақстан Республикасының Майндағы Франкфурт қаласындағы бас консулы. 2010 жылдан Қазақстан Республикасының Малайзия Республикасындағы Төтенше және Өкілетті Елшісі. 2012 жылдан Қазақстан Республикасы Индустрия және жаңа технологиялар министрлігінің жауапты хатшысы. 2014-2015 жылдары - ҚР Инвестициялар және даму министрлігінің жауапты хатшысы. 2015-2016 жылдары Оңтүстік Қазақстан облысының әкімі, 2016-2018 жылдары Қазақстан Республикасы қорғаныс және аэроғарыш өнеркәсібі министрі. 2018-2019 жылдары – Қазақстан Республикасының Сыртқы істер министрі. 2019-2022 жылдары Қазақстан Республикасының Индустрия және инфрақұрылымдық даму министрі. «Құрмет» орденімен, «Астананың 10 жылдығы», «Қазақстан Республикасының Тәуелсіздігіне 20 жыл» мерейтойлық медальдарымен марапатталған. 58 жыл бұрын әнші, продюсер Қыдырәлі Нұртайұлы БОЛМАНОВ дүниеге келді. Жезқазған облысының Қарсақбай ауылында туған. Алматы театр-көркемөнер институтын бітірген. 1995 жылы «Айналайын» деп аталатын алғашқы жеке альбомын шығарған. 1996 жылдан - «АБК» тобының негізін қалаушы, мүшесі және бас продюсері. 2001 жылдан - «Гүлдер» ансамблінің көркемдік жетекшісі. 2005 жылдың қаңтарынан 2007 жылдың қаңтарына дейін Алматы қаласы Мәдениет департаментінің директоры. 2008 жылдың сәуірінен Астана қаласы Мәдениет департаментінің директоры. «Дарын» мемлекеттік жастар сыйлығы комиссиясының мүшесі және Қазақстан жастар одағы сыйлығын тапсыру бойынша комиссияның төрағасы. «Жігер» республикалық конкурсының, Қазақстан жастар одағы сыйлығының, «Дарын» мемлекеттік жастар сыйлығының, Грозный қаласы Бүкілодақтық студент жастар конкурсының I сыйлығының, Данияда өткен «Борнхольм-90» халықаралық конкурстың I сыйлығының, Литвада өткен «Вильнюс» халықаралық конкурсының III сыйлығының лауреаты. «Азия дауысы» халықаралық конкурсының дипломанты, Голливудта өткен орындаушылық өнерден халықаралық чемпионатта «Басқаларға ұқсамайтын вокал» номинациясы бойынша I орынды және алтын медаль алды, Шешенстан мен Ингушетия Республикаларының Еңбек сіңірген өнер қайраткері
